stanford-oval/wikipedia huggingface dataset:
Pop Smoke

| Pop Smoke |
| --- | --- |

Henkilötiedot
Koko nimi:  Bashar Barakah Jackson
Syntynyt: 20. heinäkuuta 1999
Kuollut: 19. helmikuuta 2020 (20 vuotta)
Ammatti:  muusikko
Muusikko
Taiteilijanimi:  Pop Smoke
Aktiivisena:  2018–2020
Tyylilajit:  hip hop, drill
Levy-yhtiöt:  Victor Victor Worldwide ja Republic Records 
Aiheesta muualla
realpopsmoke.com
  [ Muokkaa Wikidatassa ] [ ohje ]  
Bashar Barakah Jackson, taiteilijanimeltään Pop Smoke, (20. heinäkuuta 1999 – 19. helmikuuta 2020) oli yhdysvaltalainen rap-artisti, laulaja ja lauluntekijä. Hän tuli tunnetuksi vuonna 2019 julkaistulla kappaleella ”Welcome to the Party”.
Nuoruus ja ura

Bashar Barakah Jackson syntyi 20. heinäkuuta 1999 Brooklynissä, New Yorkissa, panamalaiselle isälle ja jamaikalaiselle äidille. Jackson oli kirjoilla vähintään yhdeksässä eri koulussa varttuessaan, ja kahdeksannella luokalla hänet erotettiin, kun hän toi aseen kouluun. Jackson kertoi, että hän joutui lapsuudessa pitämään asetta mukanaan kouluissa ja kirkoissa, sillä ihmiset yrittivät tappaa häntä. Ennen rap-uraansa hän käytti huumeita ja joutui asumaan kotiarestissa.
Jackson aloitti musiikkiuransa vuonna 2018 remixaamalla erilaista drill-musiikkia. Jackson julkaisi ensimmäisen singlensä "Welcome to the Party" huhtikuussa 2019 julkaistulta EP-levyltä Meet the Woo. 808Melo tuotti EP:n jokaisen kappaleen ja elokuussa 2019 singlestä julkaistiin kaksi remix-versioita, joissa olivat mukana Nicki Minaj ja Skepta. Joulukuussa 2019 julkaistiin single "Gatti", jolla hän teki yhteistyötä Travis Scottin ja JackBoysin kanssa.
Jackson julkaisi 7. helmikuuta 2020 toisen EP-levyn Meet the Woo 2. Hänen debyyttialbuminsa Shoot for the Stars Aim for the Moon julkaistiin postuumisti 3. heinäkuuta 2020. Toinen postuumi albumi Faith julkaistiin 16. heinäkuuta 2021.
Kuolema

Jackson kuoli 19. helmikuuta 2020, kun hänet ammuttiin kotiinsa ryöstön yhteydessä Los Angelesissa. Heinäkuussa 2020 ilmoitettiin, että viisi henkilöä on pidätetty liittyen Jacksonin kuolemaan. Heistä kaksi oli alaikäisiä.
Diskografia > Studioalbumit

Shoot for the Stars, Aim for the Moon (2020)
Faith (2021)
Diskografia > EP-levyt

Meet the Woo (2019)
Meet the Woo 2 (2020)
Aiheesta muualla

Viralliset verkkosivut
Scuderia Cameron Glickenhaus SCG 003

SCG 003 vuoden 2015 Nürburgringin jälkeen.
Scuderia Cameron Glickenhaus SCG 003 on Scuderia Cameron Glickenhausin (SCG) ja Manifattura Automobil Torinon yhteistyössä suunnittelema rajoitetun tuotannon auto. Auto julkaistiin vuonna 2015 Geneven autonäyttelyssä.
Auto käyttää 3,5 litran kaksoisturbomoottoria.
Vuonna 2016 SCG osallistui kahdella autolla Mugellon 12 tunnin ajoon.
Nürburgringin 24 tunnin ajossa käytettävä versio on 003C ("Competizione"). Auton muut versiot ovat 003CS ("Competizione Stradale") ja tiekäyttöön suunnattu 003S ("Stradale").
Stradale-versio käyttää 4,4 litran kahden turboahtimen V8-moottoria, jossa on 750 hevosvoimaa, seitsemänvaihteinen vaihteisto ja hiilikuidusta valmistettu kori.
Käännös suomeksi
Pop Wine

| Pop Wine Ted Curson |
| --- | --- | --- |

Studioalbumin tiedot
 Äänitetty : 18. kesäkuuta 1971. Europasonor Studios, Pariisi, Ranska
 Julkaistu: 1971
 Tuottaja(t): Gérard Terronès
 Tyylilaji: jazz
 Kesto: 43.25
 Levy-yhtiö: Futura (GER 26)
Ted Cursonin muut julkaisut
| Ode to Booker Ervin 1970 | Pop Wine 1971 | Cattin’ Curson 1973 |
Pop Wine on yhdysvaltalaisen trumpetistin Ted Cursonin vuonna 1971 julkaistu albumi.
Kappaleet

Kaikki kappaleet Ted Curson.
Kappaleet > A-puoli

Pop Wine – 5.09
L.S.D. Takes a Holiday – 12.43
Lonely One – 5.46
Kappaleet > B-puoli

Quartier Latin – 13.18
Flip Top – 6.33
Kokoonpano

Ted Curson – trumpetti, piccolotrumpetti
Georges Arvanitas – piano
Jacky Samson – kontrabasso
Charles Saudrais – rummut
Arvostelut

Allmusic:
Scott Dixon

Scott Dixon vuonna 2013
Scott Ronald Dixon (s. 22. heinäkuuta 1980 Brisbane, Australia) on uusiseelantilainen kilpa-autoilija. Hän on ajanut vuodesta 2002 lähtien IndyCar-sarjassa Chip Ganassi Racing -tallissa, ja on sarjan kuusinkertainen mestari vuosilta 2003, 2008, 2013, 2015, 2018 ja 2020.
Legendaarisen Indy 500 -kilpailun Dixon on voittanut kerran, vuonna 2008. Daytonan 24 tunnin ajon Dixon on voittanut osana Ganassin tallia kahdesti, vuosina 2006 ja 2008.
Dixon testasi Williams-tallin F1-autoa kolmen päivän ajan vuonna 2004.
Dixon on valittu kahdesti Uuden-Seelannin vuoden urheilijaksi, IndyCar-mestaruusvuosina 2008 ja 2013.
Aiheesta muualla

Kuvia tai muita tiedostoja aiheesta Scott Dixon Wikimedia Commonsissa
Scotty Davidson

Scotty Davidson
Allan McLean ”Scotty” Davidson (6. maaliskuuta 1892 – 16. kesäkuuta 1915) oli kanadalainen jääkiekkoilija ja sotilas ensimmäisessä maailmansodassa, jonka rintamalla hän myös kaatui.
Oikeana laitahyökkääjänä pelannut Davidson edusti Toronto Blueshirtsia 1912–1914.
Saavutuksia

Stanley Cup 1914 Toronto Blueshirtsin joukkueen kapteenina
Hockey Hall of Fame 1950
International Hockey Hall of Fame
Shuaijiao

Shuaijiao (摔跤; yksinkert. 摔角; pinyin: shuāijiāo; Wade-Giles: shuai chiao) on uudissana, joka tarkoittaa kiinalaista ja mongolialaista painia. Sana shuai tarkoittaa "heittää maahan", mutta sanalla jiao on kaksi merkitystä: vanhempi tulkinta tarkoittaa "sarvia" ja toinen, uudempi tarkoittaa "painia", joten shuaijiao sananmukaisesti tarkoittaa "heittää maahan sarvilla" tai "heittää maahan painimalla".
Taistelumuotona se sisältää raajojen hallinnan, kuten lukot, torjunnat, kampit ja heitot. Oppilaille opetetaan ihmiskehon elintärkeät kohdat, mutta pyrkimyksenä on hyökätä tarttumalla, painamalla ja lukitsemalla ne, pikemminkin kuin lyömällä niitä.
Paini kamppailulajina sai alkunsa esihistoriallisella ajalla. Vanhimmissa tunnetuissa shuaijiaon versioissa kilpailijat käyttivät sarvekasta kypärää, jolla he koettivat voittaa vastustajansa. Antiikin Kiinassa painilla oli monta erilaista nimeä, riippuen kulloisestakin dynastiasta: jiaoli, jiaoti ja shoubo olivat eräitä niistä. Paini saavutti 700-luvulla niin mittavat kulttuuriset suhteet, että kilpailuja pidettiin jopa keisarille. Kilpailuja järjestettiin huvittelutarkoituksiin ja niitä käytettiin myös armeijan kamppailulajiopettajien valinnassa. Jotkut kilpailut kestivät viikon, jonka aikana niihin osallistui yli tuhat kilpailijaa.
Sanford (Maine)

| Sanford |
| --- | --- |


Valtio:  Yhdysvallat
Osavaltio:  Maine
Piirikunta:  York
Pinta-ala:  
 – Kokonaispinta-ala:  126,26 km²
 – Josta vettä:  2,49 km² 
Väkiluku (2020):  21 982
 – Väestötiheys:  170 as./km²
 
 https://www.sanfordmaine.org 
Infobox OKVirheellinen NIMI-arvo: 
Sanford on kaupunki Mainen osavaltiossa, Yhdysvalloissa. Sen väkiluku oli 21 982 vuonna 2020. Kaupunki sijaitsee Yorkin piirikunnassa. Sanford sai kaupunkioikeudet vuonna 2013.
Väestö

Vuonna 2020 Sanfordin 21 982 asukkaasta valkoisia oli 95,6 %, aasialaisia 1,6 %, mustia 0,7 % ja alkuperäisasukkaita 0,2 %. Vuonna 2019 6,6 % asukkaista puhui kotonaan jotain muuta kieltä kuin englantia ja 3,4 % asukkaista oli syntynyt ulkomailla.
Kuvia kaupungista

Sanfordin kaupungintalo.
Aiheesta muualla

Kuvia tai muita tiedostoja aiheesta Sanford (Maine) Wikimedia Commonsissa
Sandycroftin rautatieasema

Sandycroftin rautatieasema oli rautatieasema Sandycroftin kylässä Flintshiressä, Walesissa. Se sijaitsi North Wales Coast Linen varrella.
Historia

Asema avattiin 1. maaliskuuta 1884. North Wales Coast Line oli avaamisen aikaan vilkas rataosa, ja se oli pääosin neliraiteinen. Sandycroftiin tuli kuitenkin puurakenteiset laiturit vain uloimmille, paikallisjunien käyttämille raiteille. Lisäksi asemalla oli yksityinen sivuraide teollisuuden käyttöön. Asema sijaitsi penkereellä, ja katutasossa radan eteläpuolella oli yksikerroksinen tiilinen lipunmyyntitoimisto, josta pääsi laitureille portaita. Laiturien välillä kulki kävelysilta. Lipunmyyntitoimiston lisäksi asemalaitureilla oli puiset katokset, raiteiden keskellä oli opastinrakennus ja aseman lähistöllä rautatietyöläisille rakennettuja asuntoja.
Sandycroftin asema suljettiin 1. toukokuuta 1961, tosin yksityinen sivuraide jäi vielä joksikin aikaa käyttöön.
Nykytila

Aseman rakenteet on kokonaan purettu, eikä siitä ole mitään jäljellä. Aseman läheiset rautatieläisten asunnot ovat sen sijaan yhä olemassa.
Scott Columbus

| Scott Columbus |
| --- | --- |

Henkilötiedot
Syntynyt: 10. marraskuuta 1956
Kuollut: 4. huhtikuuta 2011 (54 vuotta)
Ammatti:  muusikko
Muusikko
Tyylilajit:  heavy metal
Soittimet:  rummut
Yhtyeet:  Manowar (1983–1992, 1995–2009)
Levy-yhtiöt:  Magic Circle Music 
  [ Muokkaa Wikidatassa ] [ ohje ]  
Walter Scott Columbus (10. marraskuuta 1956 – 4. huhtikuuta 2011) oli Manowar-yhtyeen pitkäaikainen rumpali.
Columbus toimi Manowarin rumpalina vuosina 1983–1990 ja 1995–2008. Manowarin lisäksi hän soitti Ross The Boss -yhtyeessä.
Aiheesta muualla

Scott Columbus Encyclopaedia Metallumissa (englanniksi)
Sergio Martino

Sergio Martino (s. 19. heinäkuuta 1938 Rooma, Italia) on italialainen elokuvaohjaaja, joka tunnetaan varsinkin gialloelokuvistaan. Hän on tehnyt sekä teatterilevityksessä olleita että TV-elokuvia, joista hän on viime vuosina keskittynyt lähinnä jälkimmäisiin. Martino on julkaissut elokuviaan erilaisilla salanimillä, kuten Julian Barry, Martin Dolman, Serge Martin, Christian Plummer ja George Raminto.
Martino on italialaisen elokuvatuottaja Luciano Martinon veli. Veljekset ovat toisinaan tehneet yhteistyötä. Myös heidän isoisänsä Gennaro Righelli oli elokuvaohjaaja. Lucianon vaimo Edwige Fenech näytteli usein Sergion elokuvissa 1970-luvulla. Muita Martinon vakionäyttelijöitä olivat George Hilton, Ivan Rassimon ja Claudio Cassinelli.
Filmografia

Filmografia ei ole täydellinen.
Lo strano vizio della signora Wardh (1971; tunnettu myös nimillä The Strange Vice of Mrs Wardh, Blade of the Killer, Next!, The Next Victim)
I corpi presentano tracce di violenza carnale (1973; tunnettu myös nimillä The Bodies Bear Traces of Carnal Violence, Torso)
Milano trema—La polizia vuole giustizia (1973; tunnettu myös nimellä The Violent Professionals)
Mannaja (1977; tunnettu myös nimellä A Man Called Blade)
La montagna del dio cannibale (1978; tunnettu myös nimillä The Mountain of the Cannibal God, Slave of the Cannibal God, Primitive Desires, Viidakon julma salaisuus)
2019—Dopo la caduta di New York (1983; tunnettu myös nimillä 2019: After the Fall of New York, New Yorkin tuhon jälkeen vuonna 2019)
Shu-ha-ri

Shuhari kanjeilla kirjoitettuna
Shu-ha-ri on perinteisiin japanilaisiin kamppailutaitoihin liittyvä oppimismalli, kuvaten jonkin asian tai asiakokonaisuuden oppimiskaarta. Sitä sovelletaan myös muilla elämän osa-alueilla. Kolme shu-ha-rin muodostavaa merkkiä ovat:
Shu (守:しゅ, Shu "säilyttää", "noudattaa") — opetellaan asia — jäljitellään opettajaa "orjallisesti"
Ha (破:は, Ha "irtautua", "poiketa") — sovelletaan asiaa — etsitään uusia näkökulmia jäljiteltyyn
Ri (離:り, Ri "poistua", "erkaantua") — asia on opittu — voidaan soveltaa asiaa intuitiivisesti
Shu-ha-rin kulku voidaan käsittää niin kehämäisenä kuin spiraalimaisena jatkumona.
Japanilaiset budokäsitteet
Scott Darling

| Scott Darling |
| --- | --- |

Henkilötiedot
Syntynyt: 22. joulukuuta 1988 (ikä 35) Newport News, Virginia, USA
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  vasen
Pituus:  198 cm
Paino:  105 kg
Seura
Seura:  vapaa pelaaja
Sarja:  NHL
Pelinumero:  33
Pelaajaura
Pääsarjaura:  2013–
Aik. seurat:  Chicago Blackhawks (NHL) Carolina Hurricanes (NHL)
NHL-varaus:  153. varaus, 2007 Phoenix Coyotes
Scott Darling (s. 22. joulukuuta 1988 Newport News, Virginia, USA) on yhdysvaltalainen jääkiekkomaalivahti. Hän on pelannut Chicago Blackhawksissa ja Carolina Hurricanesissa. Tällä hetkellä hänellä ei ole voimassa olevaa pelaajasopimusta.
Ura

Darling pelasi juniorina NAHL-, EJHL- ja USHL-sarjoissa. Phoenix Coyotes varasi hänet vuoden 2007 varaustilaisuudessa. Darling siirtyi kaudeksi 2008–2009 pelaamaan Mainen yliopistoon. Yliopistossa Darling ajautui kuitenkin päihteiden käyttöön, eikä harjoittelemisesta tullut juuri mitään. Toisen yliopistokauden jälkeen Darling joutui lähtemään yliopistosta. Hän liittyi syksyllä 2010 ECHL-liigan Las Vegas Wranglersin harjoitusleirille, josta hänet potkittiin pois liiallisen juomisen takia.
Darling löysi pelipaikan puoliammattilaisessa SPHL-liigassa. Ensimmäisen SPHL-kauden jälkeen Darling meni katkaisuhoitoon, josta palasi huonokuntoisena mutta motivoituneena. Darling pelasi SPHL-, ECHL- ja CHL-liigoissa ennen kuin saavutti AHL-liigan kaudella 2012–2013. Kaudella 2013–2014 Darlingista tuli Milwaukee Admiralsin ykkösmaalivahti.
1. heinäkuuta 2014 Chicago Blackhawks ilmoitti Darlingin liittymisestä joukkueeseen vuoden mittaisella sopimuksella. Hän teki NHL-debyyttinsä 26. lokakuuta 2014, kun torjui Ottawa Senatorsia vastaan 32 laukausta Blackhawksin voittaessa ottelun 2–1. Darlingista tuli ensimmäinen SPHL:ssä pelannut pelaaja, joka oli mukana NHL-ottelussa. Marraskuussa Darling siirrettiin Chicagon farmijoukkueeseen Rockford IceHogsiin, sillä Corey Crawford oli toipunut ylävartalovammasta. Darling nostettiin takaisin NHL-kokoonpanoon kaksi viikkoa myöhemmin. Helmikuussa 2015 Darling solmi Blakchawksin kanssa kahden vuoden mittaisen jatkosopimuksen.
Darlingin pelaajasopimus päättyi kauteen 2016–2017. Blackhawks myi hänet kauden päätyttyä Carolina Hurricanesiin, joka teki Darlingin kanssa nelivuotisen sopimuksen.
Kausi 2018–2019 oli Darlingille epäonnistunut. Huonojen tulosten takia Carolina siirsi hänet farmijoukkueeseen Charlotte Checkersiin. Helmikuussa 2019 Darling ilmoitti pitävänsä taukoa pelaamisesta henkilökohtaisista syistä. Carolina kauppasi kauden jälkeen Darlingin pelaajaoikeudet Florida Panthersiin, joka osti hänen sopimuksensa ulos.
Sergio Mattarella

| Sergio Mattarella |
| --- | --- |
 Presidentti Mattarellan virallinen muotokuva.
 Italian 12. presidentti
 3.2.2015–  
Pääministeri:  Matteo Renzi Paolo Gentiloni Giuseppe Conte Mario Draghi Giorgia Meloni
Edeltäjä:  Giorgio Napolitano
Italian puolustusministeri
 22.12.1999–20.6.2001  
Pääministeri:  Massimo D'Alema Giuliano Amato
Edeltäjä:  Carlo Scognamiglio
Seuraaja:  Antonio Martino
Edustajainhuoneen jäsen
 12.7.1983–18.4.2008  
Henkilötiedot
Syntynyt: 23. heinäkuuta 1941 (ikä 83)  Palermo, Italian kuningaskunta
Kansalaisuus:   italialainen
Puoliso:  Marisa Chiazzese (–2012)
Lapset:  4
Tiedot
Puolue:  sitoutumaton (2008–)
Muut puolueet:  DC (ennen 1994) PPI (1994–2002) DL (2002–2007) PD (2007–2008)
 Nimikirjoitus
Aiheesta muualla
www.quirinale.it/page/biografia
Sergio Mattarella (s. 23. heinäkuuta 1941 Palermo) on italialainen poliitikko ja Italian kahdestoista presidentti. Hänen virkakautensa alkoi 3. helmikuuta 2015. Aiemmin Mattarella on toiminut perustuslakituomioistuimen tuomarina sekä Italian opetus- ja puolustusministerinä.
Mattarella äänestettiin Italian presidentiksi tammikuussa 2015 sen jälkeen, kun häntä aiemmin virassa ollut Giorgio Napolitano erosi. Hänet valittiin uudestaan virkaan 29. tammikuuta 2022.
Mattarella oli naimisissa Marisa Chiazzesen kanssa vuoteen 2012 saakka kunnes jäi leskeksi. Parilla on kolme lasta. Mattarellan tytär Laura Mattarella on edustanut leskimiesisänsä rinnalla Italian "ensimmäisenä naisena".
Aiheesta muualla

Kuvia tai muita tiedostoja aiheesta Sergio Mattarella Wikimedia Commonsissa
Italian presidentit
De Nicola • Einaudi • Gronchi • Segni • Merzagora* • Saragat • Leone • Fanfani* • Pertini • Cossiga • Spadolini* • Scalfaro • Mancino* • Ciampi • Napolitano • Grasso* • Mattarella
* väliaikainen
Scotty Moore

| Scotty Moore |
| --- | --- |

Henkilötiedot
Koko nimi:  Winfield Scott Moore III
Syntynyt: 27. joulukuuta 1931 Gadsden, Tennessee
Kuollut: 28. kesäkuuta 2016 (84 vuotta) Nashville, Tennessee
Muusikko
Aktiivisena:  1954–2009
Tyylilajit:  Rock and roll
Soittimet:  Kitara
Levy-yhtiöt:  Sun Records 
Aiheesta muualla
www.scottymoore.net
  [ Muokkaa Wikidatassa ] [ ohje ]  
Winfield Scott ”Scotty” Moore III (27. joulukuuta 1931 Gadsden, Tennessee – 28. kesäkuuta 2016 Nashville, Tennessee) oli yhdysvaltalainen kitaristi. Hänet tunnettiin parhaiten Elvis Presleyn soolokitaristina vuosina 1954–1958 ja uudelleen 1960–1968. Hänet valittiin Rock and Roll Hall of Fameen vuonna 2000 ja Memphis Music Hall of Fameen vuonna 2015.
Elämä

Winfield Scott ”Scotty” Moore III syntyi 14-lapsiseen perheeseen lähellä Gadsdenia Tennesseessä 27. joulukuuta 1931. Hän toimi Yhdysvaltain laivastossa Koreassa ja Kiinassa vuosina 1948–1952.
Mooren ura Elvis Presleyn ja basisti Bill Blackin kanssa alkoi Sun Recordsilla 5. heinäkuuta 1954. Tämän jälkeen Moore soitti useimmilla Elviksen tunnetuimmista kappaleista. Kappaleita, joilla hän soitti, olivat muun muassa ”That's All Right”, ”Heartbreak Hotel”, ”Blue Suede Shoes”, ”Hound Dog” ja ”Jailhouse Rock”.
Vuonna 1958, kun Elviksen asepalvelus alkoi, Moore ryhtyi työskentelemään Fernwood Recordsille ja soitti Thomas Waynen kappaleella ”Tragedy”, jonka hän myös tuotti.
Elviksen palattua Moore soitti tämän albumilla ”Elvis Is Back!” ja tämän jälkeen hänen albumeillaan vuoteen 1967 saakka.
Vuonna 1964 Moore julkaisi huonosti myyneen sooloalbumin ”The Guitar That Changed the World”.
Vuonna 1968 Moore esiintyi vielä Elviksen kanssa tv-spesiaalissa ’68 Comeback Special. Tämä jäi hänen viimeiseksi esiintymisekseen Elviksen kanssa.
Moore jatkoi uraansa vuoteen 2007 saakka. Hän kuoli 84-vuotiaana 28. kesäkuuta 2016.
Seepramaija

| Seepramaija |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Zingiberales
Heimo::  Marantakasvit Marantaceae
Suku::  Maijat Calathea
Laji::  zebrina
Kaksiosainen nimi
 Calathea zebrina  (Sims) Lindl. 
Katso myös
   Seepramaija Wikispeciesissä   Seepramaija Commonsissa 
Infobox OKNimi-testi OK: 
Seepramaija (Calathea zebrina) on marantakasvien heimoon kuuluva huonekasvi, joka on peräisin Kaakkois-Brasiliasta. Kasvi on saanut nimensä lehtiensä raidoituksesta, joka muistuttaa seepraa. Lajinimi zebrina tarkoittaakin ”seepra-raitaista”.
Seeprakalat

| Seeprakalat |
| --- | --- |
 Allikkobarbi (Salmostoma bacaila)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Karppikalat Cypriniformes
Alalahko::  Särkikalat Cyprinoidei
Heimo::  Seeprakalat Danionidae  Bleeker, 1863
Suvut
 Katso teksti 
Katso myös
   Seeprakalat Wikispeciesissä   Seeprakalat Commonsissa 
Infobox OKNimi-testi OK: 
Seeprakalat (Danionidae) on särkikaloihin (Cyprinoidei) kuuluva karppikalojen heimo. Siihen kuuluu 362 lajia, joita tavataan Aasiassa ja Afrikassa makeassa ja murtovedessä. Ne jaetaan 40 sukuun:
Amblypharyngodon
Aspidoparia
Barilius
Betadevario
Boraras
Brevibora
Cabdio
Chela
Chelaethiops
Danio
Danionella
Devario
Engraulicypris
Esomus – lentobarbit
Fangfangia
Horadandia
Inleycypris
Kottelatia
Laubuka
Leptocypris
Luciosoma
Malayochela
Megarasbora
Microdevario
Microrasbora
Nematabramis
Neobola
Opsaridium
Opsarius
Pectenocypris
Paedocypris
Raiamas
Rasbora
Rasboroides
Rastrineobola
Salmostoma
Securicula
Sundadanio
Thryssocypris
Trigonopoma
Tribonostigma
Aiemmin seeprakalat luokiteltiin alaheimoksi Danioninae särkien heimon (ent. Cyprinidae) sisälle.
Shatraug

| Ville Pystynen |
| --- | --- |
 Shatraug esiintymässä Hornan riveissä Black Arts Ceremony -festivaalilla Villeurbannessa, Ranskassa lokakuussa 2014.
Henkilötiedot
Syntynyt: 15. maaliskuuta 1978 (ikä 46) Lappeenranta
Muusikko
Taiteilijanimi:  Shatraug, Hellseeker, Malice Pooper, Ghoul, Fornicator, Skaldi Shatraug
Laulukielet:  englanti, suomi
Aktiivisena:  1993–
Tyylilajit:  black metal
Soittimet:  kitara, laulu
Yhtyeet:  Horna, Sargeist, Behexen, Finnentum, Necroslut, Vordr, Nightbringer, Mortualia, Gandr, Black Stench, Striges, Sinisterite, Uhraus, Vritra
Levy-yhtiöt:  World Terror Committee
Aiheesta muualla
Kotisivut
  [ Muokkaa Wikidatassa ] [ ohje ]  
Shatraug (oik. Ville Iisakki Pystynen, s. 15. maaliskuuta 1978 Lappeenranta) on suomalainen black metal -muusikko, joka tunnetaan parhaiten Hornan perustajana. Hornan lisäksi hän on vaikuttanut muun muassa Sargeistissa, Behexenissä, Finnentumissa ja Necroslutissa. Shatraug on omistautunut muusikko, joka julkaisee musiikkia vuosittain eri projektinimillä. Hän on kritisoinut nykyajan tunnettuja black metal -yhtyeitä hengen puutteesta ja ilmoittanut kuuntelevansa runsaasti demoyhtyeitä.
Shatraug kasvoi 1970-luvun heavy metal -musiikin sekä progressiivisen musiikin parissa, minkä jälkeen black metal tuli kuvioihin 1990-luvun alussa. Hän on maininnut ensimmäiseksi omistamakseen albumiksi Iron Maidenin Powerslaven. Shatraug mainitsee alkuaikojen inspiraatioiksi Beheritin, Impaled Nazarenen, Emperorin ja Darkthronen. Shatraug on vakaumukseltaan satanisti. Häntä on haastateltu vuonna 2011 julkaistussa suomalaista black metal -musiikkia käsittelevässä dokumenttielokuvassa Loputon Gehennan liekki.
Scuderia Italia

| Scuderia Italia |
| --- | --- |
Koko nimi:  BMS Scuderia Italia
Päämaja:  Italia
Perustajat:  Beppe Lucchini
Tunnetuimmat kuljettajat:  Alex Caffi, Andrea de Cesaris, Jyrki Järvilehto, Michele Alboreto
Valmistajat:  Dallara, Lola
Moottorit:  Ford, Judd, Ferrari
Saavutukset Formula 1:n MM-sarjassa
Ensimmäinen kilpailu:  Brasilian GP 1988
Kilpailuja:  94
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  15
Viimeinen kilpailu:  Portugalin GP 1993
Scuderia Italian Dallara BMS-191 -auto vuodelta 1991.
BMS Scuderia Italia on italialainen autourheilutalli. Se osallistui vuosina 1988–1993 Formula 1 -sarjaan. Tallin taustalla oli joukko italialaisia liikemiehiä, joista merkittävimpänä teräsmagnaatti Beppe Lucchini. Alun perin Formula 3 -luokkaan autoja toimittanut Dallara toimitti tallille autot vuosina 1988–1992 ja vuonna 1993 talli ajatti Lolan autoja.
Talli ajatti ensimmäisessä kisassaan, Brasilian GP:ssä 1988, Formula 3000 -sarjan autoa, jolla Alex Caffi karsiutui kisasta, mutta talli vältti poisjäännistä aiheutuvat sakot. Tallin paras sijoitus oli kolmas sija Kanadan GP:ssä 1989, jonka ajoi Andrea de Cesaris, ja kaudella 1991 JJ Lehto San Marinon GP:ssä. Vuonna 1992 Pierluigi Martini ajoi vielä kaksi kertaa kuudenneksi, mutta seuraavalle kaudelle Dallara vaihdettiin Lolaan eikä pisteitä enää tullut.
Kausi 1993 oli katastrofaalinen. BMS Scuderia Italia putosi keskijoukosta vihoviimeiseksi, vaikka kuljettajina olivat nuori lupaus Luca Badoer ja konkari Michele Alboreto. Talli vetäytyi sarjasta jo ennen viimeisiä kilpailuja, ja kauden jälkeen talli sulautui Minardiin, josta tuli näin ollen Minardi Scuderia Italia kausiksi 1994 - 1995. Kauden 1995 päätteeksi liikemies Lucchini veti tukensa pois, ja Scuderia Italia siirtyi urheiluautosarjoihin.
Saavutukset

Palkintokorokesijat
| Nro | Kilpailu | Kuljettaja |
| --- | --- | --- |
| 1 | Kanadan Grand Prix 1989 | Andrea de Cesaris |
| 2 | San Marinon Grand Prix 1991 | JJ Lehto |
Seattle Reign FC

Seattle Reign FC on yhdysvaltalainen naisten ammattilaisjalkapalloseura Seattlesta, Washingtonista. Seura pelaa NWSL-sarjassa. Seuran kotikenttä on Lumen Field ja päävalmentaja Laura Kate Harvey.
Näkymä OL Reignin ja Washington Spiritin välisessä ottelussa Seattlessa lokakuussa 2023.